
Tallinna Linnaplaneerimise Amet                                                      /kuupäev digiallkirjas/
tlpa@tallinnlv.ee 



Korduv taotlus

Eesti Talleks AS (edaspidi Talleks) on 07.10.2025 esitanud Tallinna Linnaplaneerimise Ametile taotluse parkimisservituutide muutmiseks ja lõpetamiseks. Paraku ei ole TLPA esitatud taotlusele tänaseni vastanud, millest tulenevalt kordame taotlust. 

Talleks ja Tallinna linn (edaspidi Tallinn) sõlmisid, lähtudes kehtivatest parkimisnormatiividest, 29.05.2025. aastal notariaalse reaalservituutide seadmise lepingu, millega seati Tallinna nõudel Talleksile kuuluvale Pirni tn 5 kinnistule tähtajatu parkimisservituut kuni 247 parkimiskoha, Mustamäe tee T9 kinnistule tähtajatu parkimisservituut 9 parkimiskoha ja Pirni tänav T3 kinnistule tähtajatu parkimisservituut 6 parkimiskoha ööpäevaringseks kasutamiseks. Valitsevaks kinnistuks on samuti Talleksile kuuluv Mustamäe tee 8 kinnistu.

29.07.2025. aastal Tallinna Linnavalitsuse korraldusega nr 723 kinnitati Tallinna uus parkimisnormatiiv, mille kohaselt muudeti oluliselt varasemalt kehtinud nõudeid parkimiskohtadele.

Arvestades eeltoodut esitab Talleks, tuginedes Tallinnaga sõlmitud lepingu punktile 6.1.4., korduva taotluse muuta Tallinnaga 29.05.2025 sõlmitud notariaalset reaalservituutide seadmise lepingut ning kaotada parkimisservituudid tulevikus avalikku kasutusse minevatelt transpordimaa kinnistutelt ning vähendada Pirni tn 5 ehitatavas parkimishoones asuvate servituudialuste parkimiskohtade arvu 247 kohalt 23 kohale (vt täpsemalt algset taotlust 07.10.2025).

